20 Jaar van mode en kleur – House of Superior Clothing
Mercia is sinoniem met die House of Superior Clothing. Sy is die hartklop, siel en dryfveer agter 'n grootse mode-onderneming wat nie net vir die vroue van die ooste van Pretoria 'n modelandmerk is nie maar vir vroue van reg oor die land.
Sy het n loopbaan in die korporatiewe wêreld prys gegee om van die huis af te werk om by haar kinders te wees. "Ek wou nooit 'n mode ontwerper word nie. Ek wou net mooi en spesiaal aantrek, kreatief wees en met mense werk."
Mercia sê: "Ek verkoop nie klere nie! Ek maak vroue mooi. Daar is honderde kettingwinkels waar mense klere kan koop. Die verskil by ons is dat ons ekstra moeite doen. Ons soek of ontwerp iets wat jou werklik pas, vlei en mooi laat voel."
By The House of Superior Clothing vind meisies en vroue daardie besondere droomuitrusting vir spesiale geleenthede, of dit nou 'n matriekafskeid, 'n banket of jou kind se troue is.
Maak jou afspraak vandag om jou droom uitrusting te vind hier by House of Superior Clothing, en Mercia van der walt!